wannaphong/clean_thaiwikipedia huggingface dataset:
# สโมสรฟุตบอลเพชรบุรี
สโมสรฟุตบอลเพชรบุรี เป็นอตีตสโมสรฟุตบอลอาชีพในประเทศไทยโดยเป็นทีมจากจังหวัดเพชรบุรี เคยเล่นใน ลีก ดิวิชั่น 2 

 ประวัติสโมสร 
หลังจากเสร็จสิ้นการประชุมคณะอนุกรรมการพิจารณาคุณสมบัติทีมที่เข้าร่วมการแข่งขันฟุตบอลลีกภูมิภาคดิวิชั่น 2 เมื่อวันที่ 1 ธ.ค. 52 เพื่อหาข้อสรุปเกี่ยวกับสโมสรฟุตบอลอาชีพในระดับภูมิภาคที่จะเข้าร่วมการแข่งขันประจำซีซั่น 2010 ซึ่งเราก็จะเห็นได้ว่ามีหลายๆสโมสรผุดใหม่ขึ้นมาเพื่อเตรียมโม่ศึกฟุตบอลอาชีพรายการนี้โดยเฉพาะ

ไม่เว้นแม้แต่เหล่าขุนพล “นักสู้วัวทโมน” เพชรบุรี เอฟซี ภายใต้การนำทัพของโต้โผใหญ่อย่าง “ชัยยะ อังกินันทน์” นายกองค์การบริหารส่วนจังหวัดเพชรบุรีในฐานะประธานสโมสร เพชรบุรี เอฟซี พร้อมคณะกรรมการสโมสร ซึ่งก็ได้จัดงานแถลงข่าวเปิดตัวการจัดตั้งทีมฟุตบอลเพชรบุรี เอฟซี อย่างเป็นทางการไปแล้วเมื่อวันที่ 14 ธ.ค.52 ตามนโยบายของรัฐบาลรวมถึงแผนยุทธศาสตร์การพัฒนาจังหวัดเพื่อให้เยาวชนรวมถึงประชาชนทั่วไปภายในจังหวัดเพชรบุรีมีความรักในการออกกำลังกาย และเล่นกีฬาแถมยังเป็นการส่งเสริมสุขภาพอนามัยก่อให้เกิดความสามัคคีรวมถึงการมีส่วนร่วมในการชมและเชียร์ทีมฟุตบอลจังหวัดบ้านเกิด อีกทั้งยังเป็นการพัฒนาและส่งเสริมการสร้างอาชีพให้แก่เด็กและเยาวชนเพื่อพัฒนาสู่อาชีพ, การส่งเสริมการท่องเที่ยวของจังหวัดเพชรบุรีอีกทางหนึ่งอีกด้วย

และหลังจากที่ได้มีการประกาศแต่งตั้งคณะทีมงานในการดูแลทีมฟุตบอลขึ้นมาอย่างเป็นทางการอย่าง “เฮียเซี๊ยะ”สาโรจน์ ธีรจารุกุล ปธ.สภา อบจ.เพชรบุรี รวมถึงเลขาฯ และฝ่ายการเงินสโมสร เพชรบุรี เอฟซี พร้อมด้วย วิโรจน์ นุชถาวร ผู้จัดการทีม รวมถึง สมชาย มากมูล กุนซือลูกหม้อเจ้าของดีกรีบีไลเซนส์ให้เข้ามาดูแลทีมแบบเต็มตัวในการลุยศึก ด.2 ซีซั่นหน้า เพชรบุรี เอฟซีน้องใหม่ด.2 เริ่มต้นภารกิจแรกกับการเฟ้นแข้งเจ๋ง 

 สนามเหย้า 
สโมสรฟุตบอลจังหวัดเพชรบุรี ใช้สนามกีฬากลาง จ.เพชรบุรี(สนามกีฬาดอนคาน)เป็นรังเหย้า โดยในส่วนของสนามแข่งขันที่ได้มีการปรับปรุงพื้นสนามหญ้าแบบใหม่หมด พร้อมกับได้มีการซ่อมแซมในส่วนของบริเวณที่ไม่เรียบร้อยให้มีความพร้อมรับศึกการแข่งขันต่างๆ ที่จะเกิดขึ้น รวมถึงตัวอัฒจันทร์ที่ได้มีการปรับแต่งให้มีความสมบูรณ์ด้วยการทาสีสลับระหว่างสีแดง-น้ำเงิน แลเห็นแล้วดูมีความสดใสเพื่อรองรับบรรดาแฟนคลับเมืองเพชร ที่จะเข้ามาสร้างสีสันประจำการแข่งขันในฤดูกาลหน้า ซึ่งสนามกีฬากลาง จ.เพชรบุรี ตอนนี้สามารถรองรับแฟนบอลได้ประมาณ 3,000 คน แต่หากหลังจากที่ทางด้าน ชัยยะ อังกินันทน์ นายกอบจ.เพชรบุรีในฐานะประธานสโมสรเพชรบุรี เอฟซี มีแผนที่จะยกระดับสนามเหย้าแห่งนี้ให้มีความพร้อมรองรับการแข่งขันในระดับนานาชาติ ด้วยงบประมาณที่ตั้งไว้ราว 30 ล้านบาท พร้อมกับจะมีการก่อสร้างอัฒจันทร์เพิ่มเติม ซึ่งก็คาดว่าหากทุกอย่างเสร็จสมบูรณ์ ก็จะสามารถจุผู้ชมได้มากถึง 5,500 คนเลยทีเดียว ส่วนในเรื่องความสว่างของไฟสนามก็จะเป็นอย่างแรกที่ทางเพชรบุรี เอฟซี จะเร่งดำเนินการให้เป็นไปตามมาตรฐานของสมาคมฟุตบอลฯ กำหนดนั้นคือ 1,000 ลักซ์ เพราะจากแผนที่วางเอาไว้สำหรับการแข่งขันซีซั่น 2010นั่นคือเกมในบ้าน เพชรบุรี เอฟซี จะแข่งขันกันในช่วงเวลา 17.00 น. เพื่อรอให้แฟนฟุตบอลชาวเพชรบุรีใช้เวลาหลังเลิกงานเข้าไปให้กำลังใจสโมสรฟุตบอลบ้านเกิดได้อย่างไม่มีติดขัด สนามกีฬากลาง จ.เพชรบุรี รังเหย้าที่ผ่านเกณฑ์แห่งแรกประจำภาคกลาง
# สโมสรฟุตบอลปราจีนบุรี ยูไนเต็ด
สโมสรฟุตบอลปราจีนบุรี ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดปราจีนบุรี ปัจจุบันลงแข่งขันในระดับไทยแลนด์ อเมเจอร์ลีก 

 ประวัติสโมสร 
สโมสรฟุตบอลปราจีนบุรี ยูไนเต็ด ส่งทีมเข้าร่วมการแข่งขันลีกภูมิภาคในปี พ.ศ. 2553 เป็นปีแรก โดยเข้าร่วมในการแข่งขันลีกภูมิภาคดิวิชั่น 2 ภาคกลางและตะวันออก โดยงบประมาณในการทำทีมมี 2 ล้านบาท โดยได้รับการสนับสนุนจากสมาคมกีฬาจังหวัดปราจีนบุรี อบจ.ปราจีนบุรี และได้รับการสนับสนุนชุดแข่งขันและชุดฝึกซ้อม จากบ.ตาบูโด้ เป็นเงินประมาณ 5 แสนบาท โดยจุดประสงค์ในการก่อตั้งสโมสรนั้น เพื่อให้เด็กเยาวชนในจังหวัดปราจีนบุรัได้มีเวทีทดสอบฝีเท้า เพื่อหาประสบการณ์ในการเล่นฟุตบอล และพัฒนาไปสู่การเล่นฟุตบอลระดับอาชีพในอนาคต และเป็นการส่งเสริมให้เยาวชนในจังหวัดได้หันมาเล่นกีฬาฟุตบอล และใช้เวลาว่างให้เกิดประโยชน์

 สนามแข่งขัน 
สนามกีฬากลางจังหวัดปราจีนบุรี มีการปรับปรุงพื้นสนามและติดแอร์ห้องพักนักเตะและนักกีฬา รวมทั้งห้องพักผู้ตัดสิน ถือว่าเป็นสนามแข่งในแถบภาคกลางที่ได้มาตรฐานและพร้อมที่จะรองรับการแข่งขันฟุตบอลในระดับอาชีพ

 ผลงานแบ่งตามฤดูกาล 
ฤดูกาล/พ.ศ.การแข่งขันผลงาน <center>2560 ไทยลีก 4 ฤดูกาล 2560 โซนภาคตะวันออก  อันดับ 10 <center>2565 ไทยแลนด์ อเมเจอร์ลีก โซนภาคตะวันออก  อันดับ 2 มินิลีก กลุ่มบี
# สโมสรฟุตบอลปทุมธานี ยูไนเต็ด
สโมสรฟุตบอลปทุมธานี ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลบึงน้ำรักษ์ อำเภอธัญบุรี จังหวัดปทุมธานี 

โดยสโมสรฟุตบอลปทุมธานี ยูไนเต็ด ถือเป็นสโมสรที่เปลี่ยนผู้บริหาร เปลี่ยนสนามเหย้า รวมถึงชื่อสโมสรมาแล้วหลายครั้ง โดยก่อตั้งในชื่อ ปทุมธานี เอฟซี และเปลี่ยนชื่อเป็น ปทุมธานี กปน. ยูไนเต็ด , ปทุมธานี วิสต้าวิลล์ ยูไนเต็ด และ ปทุมธานี ยูไนเต็ด

 ประวัติสโมสร 
ปทุมธานี เอฟซี
สโมสรก่อตั้งขึ้นในปี พ.ศ. 2553 โดยองค์การบริหารส่วนจังหวัดปทุมธานี ภายใต้ชื่อว่า สโมสรฟุตบอลจังหวัดปทุมธานี หรือ ปทุมธานี เอฟซี มีนาย ชาญ พวงเพ็ชร์ นายกองค์การบริหารส่วนจังหวัดปทุมธานีในขณะนั้นเป็นประธานสโมสรคนแรก และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันลีกภูมิภาค ดิวิชัน 2 ฤดูกาล 2553 โดยใช้สนามกีฬาธรรมศาสตร์ รังสิต เป็นสนามเหย้า ก่อนจะจบฤดูกาลแรกด้วยอันดับที่ 10

หลังจบฤดูกาลแรก นายชาญ พวงเพ็ชร์ ได้ลาออกจากตำแหน่งประธานสโมสร ทำให้สโมสรขาดสภาพคล่องทางการเงิน โดยสโมสรได้นายวีระศักดิ์ ฮาดดา นายกองค์การบริหารส่วนตำบลคลองสาม เข้ามาทำหน้าที่ประธานสโมสรคนต่อมา http://news.sanook.com/1010534/และมีการเจรจากับผู้บริหารของโรงพยาบาลนวนคร เพื่อเข้ามาเป็นผู้สนับสนุนหลักของสโมสร โดยสโมสรได้เตรียมเปลี่ยนชื่อเป็นปทุมธานี-นวนคร เอฟซี ตามผู้สนับสนุนหลักในฤดูกาล 2554

ฤดูกาล 2554 สโมสรใช้ชื่อในการแข่งขันว่า ปทุมธานี-นวนคร เอฟซี และเปลี่ยนมาใช้สนามฟุตบอลหมู่บ้านธนารมย์ เป็นสนามเหย้า แต่ทำการแข่งขันไปได้เพียง 2 เดือน ก็ต้องประสบปัญหาผู้สนับสนุนหลักถอนตัว ทำให้สโมสรต้องเปลี่ยนกลับมาใช้ชื่อว่า ปทุมธานี เอฟซี ตามเดิม http://sport.sanook.com/29325/ และต้องย้ายสนามเหย้าอีกครั้ง เมื่อสนามฟุตบอลหมู่บ้านธนารมย์ ได้ถูกใช้เป็นสนามฝึกซ้อมของสโมสรฟุตบอลโอสถสภา ทำให้ไม่สามารถใช้งานเป็นสนามเหย้าได้ สโมสรจึงได้เปลี่ยนมาใช้สนามกีฬาเฉลิมพระเกียรติ คลอง 6 อำเภอธัญบุรี เป็นสนามเหย้าแทน และแข่งขันจนจบฤดูกาล โดยสโมสรจบฤดูกาลด้วยอันดับที่ 14 หรืออันดับ 3 จากท้ายตาราง ในโซนกรุงเทพและตะวันออก
# สโมสรฟุตบอลนนทบุรี
สโมสรฟุตบอลนนทบุรี เป็นสโมสรฟุตบอลอาชีพในประเทศไทยโดยเป็นทีมจากจังหวัดนนทบุรี ปัจจุบันเล่นใน ไทยแลนด์ อเมเจอร์ลีก

 ประวัติสโมสร 
เมื่อวันศุกร์ที่ 12 ก.พ. 53 เวลา 16.00 น. ณ โรงแรมริชมอนด์ ชั้น 3 ห้องแซฟไฟร์ จ.นนทบุรี "อีกานนท์" นนทบุรี เอฟซี ทีมน้องใหม่ ในศึกฟุตบอลลีกภูมิภาคดิวิชั่น 2 ได้จัดงานแถลงข่าว เปิดตัวทีมอย่างเป็นทางการ โดยปธ.สโมสรนนทบุรี เอฟซี พล.ต.ต.วิชัย สังข์ประไพ ได้กล่าวถึงความมุ่งมั่นของทีมในฤดูกาลนี้ว่า "ทีมของเราเป็นทีมน้องใหม่ยังขาดประสบการณ์อยู่มาก ต้องขอขอบคุณทุกๆ ท่าน ที่ให้ความสนับสนุนที่มาร่วมงานในวันนี้ เราเพิ่งจะเป็นมืออาชีพ แต่เราก็มีความมุ่งมั่นอย่างสูง ที่จะพัฒนาฟุตบอลของเราให้ไปไกลกว่านี้ ไกลกว่าที่เป็นอยู่ และเราก็อยากให้ทีมของเราเป็นส่วนหนึ่ง ในการพัฒนาวงการฟุตบอลของไทยด้วย และที่สำคัญผมอยากให้คน นนทบุรี มีทีมที่เป็นของจังหวัดตัวเองเชียร์ซักที พวกเราตั้งใจทำกันอย่างมาก อยากให้แฟนๆ ช่วยกันสนับสนุนเยอะๆ"

สำหรับความหมายที่ใช้ฉายาว่า "อีกานนท์" นั้นท่าน ปธ.สโมสร ได้กล่าวเสริมเพิ่มอีกว่า "อีกานั้น เป็นสัตว์ที่เรียกได้ว่าฉลาดที่สุด และมีความสามัคคี รักพวกพ้อง ท่านลองดูได้ว่า อีกา ไปไหนจะไปเป็นกลุ่มไม่บินเดี่ยวๆ และตรงนี้เราได้เอามาแปลตรงที่ว่าความรักกัน มั่นคง สมัครสมานสามัคคีในหมู่พวกเราชาว นนทบุรี นั้นถือเป็นเรื่องสำคัญ" 

และในการแข่งขันฟุตบอลลีกภูมิภาคดิวิชั่น 2 ในปีแรก ของ"อีกานนท์" นนทบุรี เอฟซี ทีมน้องใหม่ จบที่อันดับ 3 พลาดการไปแข่งขันต่อในรอบ แชมป์เปี้ยนลีกไปอย่างน่าเสียดาย โดยมีคะแนนเท่ากับอันดับ2 แต่แพ้ Head to Head ส่วนในปี 2554 อีกานนท์จบที่อันดับ 8 และจบที่อันดับ 18 ในปี 2555 ซึ่งเกือบทำให้ทีมต้องตกชั้น ในฤดูกาล 2556 ทีมจึงมีการเปลี่ยนแปลงโดยการดึงโค้ชอู๊ด สระราวุฒิ ตรีพันธ์ เข้ามาคุมทีม พร้อมได้กำลังเสริมจากนักเตะเยาวชนของทีม เอสซีจี เมืองทอง ยูไนเต็ด เข้ามาเสริมทีมจำนวนมาก จึงทำให้ผลงานดี และจบเลคแรกด้วยอันดับ 1 ของโซน แต่พอเข้าเลคที่สอง มีการเปลี่ยนครั้งใหญ่อีกครั้ง ทำให้ผลงานล่วงระนาว จนตกมาอยู่ท้ายตาราง และหลังจากนั้นทีมก็ทำผลงานไม่สู้ดีมาโดยตลอด จนปี 2559 ผู้บริหารกลับมาทุ่มทำทีมเองอีกครั้ง ผลงานในช่วงแรกไม่ดีนักแต่เข้าเลคสองผลงานเริ่มดีขึ้น แม้ว่าจะอยู่กลางๆตารางแต่ทีมสามารถโชว์ฟอร์มได้น่ากลัว ได้ทะลุผ่านเข้ารอบ 16 ทีมสุดท้านในฟุตบอล ช้าง เอฟเอคัพ 

 สนาม 

สโมสรฟุตบอลจังหวัดนนทบุรีใช้สนามกีฬาจังหวัดนนทบุรีเป็นสนามเหย้า โดยสนามมีความจุ 12,000 ที่นั่ง อยู่ติดกับศูนย์พละศึกษาจังหวัดนนทบุรีและโรงเรียนไทยรัฐวิทยา เดินทางเข้ามาในซอยถนนโยธาธิการ นนทบุรี 2002 หรือซอยโรงเรียนเตรียมอุดมศึกษาพัฒนาการนนทบุรี ติด ถนนราชพฤกษ์

 สถิติต่าง ๆ ของสโมสร 
 ฤดูกาล 2553 จบอันดับที่ 3 ของลีก ดิวิชั่น 2 โซน กรุงเทพ-ปริมณฑล
 ฤดูกาล 2554 จบอันดับที่ 8 ของลีก ดิวิชั่น 2 โซน กรุงเทพ-ปริมณฑล
 ฤดูกาล 2555 จบอันดับที่ 18 ของลีก ดิวิชั่น 2 โซน กรุงเทพ-ปริมณฑล
 ฤดูกาล 2556 จบอันดับที่ 11 ของลีก ดิวิชั่น 2 โซน กรุงเทพ-ปริมณฑล
 ฤดูกาล 2557 จบอันดับที่ 11 ของลีก ดิวิชั่น 2 โซน ภาคกลางและตะวันตก
 ฤดูกาล 2558 จบอันดับที่ 13 ของลีก ดิวิชั่น 2 โซน ภาคตะวันตก
 ฤดูกาล 2559 จบอันดับที่ 6 ของลีก ดิวิชั่น 2 โซน ภาคตะวันตก
 ฤดูกาล 2560 จบอันดับที่ 9 ของลีก ไทยลีก 4 โซนภาคตะวันตก
 ฤดูกาล 2561 จบอันดับที่ 8 ของลีก ไทยลีก 4 โซนภาคตะวันตก (ตกชั้นสู่ ไทยแลนด์ อเมเจอร์ลีก)
# สโมสรฟุตบอลสระแก้ว
สโมสรฟุตบอลสระแก้ว เป็นอดีตสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสระแก้ว 

สโมสรก่อตั้งขึ้นในปี พ.ศ. 2553 ในชื่อ สระแก้ว ยูไนเต็ด ก่อนจะเปลี่ยนชื่อเป็น สระแก้ว ซิตี้ และเปลี่ยนเป็น สโมสรฟุตบอลสระแก้ว หรือ สระแก้ว เอฟซี 

 ประวัติสโมสร 
ลีกภูมิภาค ดิวิชั่น 2
สโมสรก่อตั้งขึ้น ในปี พ.ศ. 2553 ในชื่อ สระแก้ว ยูไนเต็ด โดยนายสรวงศ์ เทียนทอง ซึ่งเป็นสมาชิกสภาผู้แทนราษฎร จังหวัดสระแก้ว ในขณะนั้น โดยได้ส่งทีมเข้าร่วมการแข่งขันลีกภูมิภาค ดิวิชัน 2 ฤดูกาล 2553 กลุ่มภาคกลางและตะวันออก เป็นฤดูกาลแรก http://www.siamsport.co.th/Column/100130_099.html

ในการแข่งขันฤดูกาลแรก สโมสรได้รับฉายาว่า ผีเสื้อไฟ และใช้สนามกีฬากลางอำเภออรัญประเทศ เป็นสนามเหย้า โดยสโมสรลงแข่งขันอย่างเป็นทางการนัดแรกเมื่อวันที่ 14 กุมภาพันธ์ พ.ศ. 2553 ในนัดที่แพ้สโมสรฟุตบอลเมืองกาญจน์ 3–0 ในฤดูกาลแรกสโมสรทำผลงานได้อย่างย่ำแย่เมื่อชนะเพียงแค่นัดเดียวตลอดทั้งฤดูกาล และแพ้ถึง 25 นัด ก่อนจะจบฤดูกาลด้วยอันดับสุดท้ายในตารางคะแนน

ฤดูกาล 2554 สโมสรเปลี่ยนชื่อเป็น สระแก้ว ซิตี้ โดยได้ฉายาว่า โคราชัน และเปลี่ยนมาใช้สนามกีฬากลางอำเภอวังน้ำเย็น เป็นสนามเหย้าแห่งใหม่ http://www.siamsport.co.th/Thaileague/team_d2_history.asp?T=658 โดยจบฤดูกาลด้วยอันดับที่ 12 

ฤดูกาล 2555 สโมสรเปลี่ยนชื่ออีกครั้งเป็น สระแก้ว เอฟซี โดยได้ฉายาว่า นกงูเหล็ก และพัฒนาผลงานขึ้นมาจนจบฤดูกาลด้วยอันดับที่ 6 ก่อนที่ในฤดูกาล 2556 สโมสรจะย้ายสนามเหย้าจากสนามกีฬากลางอำเภอวังน้ำเย็น มาใช้สนามกีฬาองค์การบริหารส่วนจังหวัดสระแก้ว และทำผลงานในลีกได้ดีจนจบฤดูกาลด้วยอันดับที่ 3

จนกระทั่งในปี พ.ศ. 2558 ได้มีการเปลี่ยนแปลงตำแหน่งประธานสโมสร โดยนาย ทรงยศ เทียนทอง นายกองค์การบริหารส่วนจังหวัดสระแก้ว ซึ่งเป็นพี่ชายของนายสรวงศ์ เทียนทองประธานสโมสรคนเดิม ได้เข้ามาเป็นประธานสโมสรคนใหม่ และในฤดูกาล 2559 สโมสรได้จดทะเบียนเป็นนิติบุคคลเพื่อดำเนินธุรกิจในรูปแบบบริษัท จำกัด ภายใต้ชื่อ บริษัท สระแก้ว เอฟซี จำกัด และจบฤดูกาลด้วยอันดับ 4 และได้เลื่อนชั้นขึ้นไปเล่นในไทยลีก 3 โดยนับเป็นการเลื่อนชั้นครั้งแรกของสโมสร

 ไทยลีก 3 
เมื่อวันที่ 20 มกราคม 2565 ทางสโมสรได้สูญเสียประธานสโมสร นายทรงยศ เทียนทองนาทีชีวิต "นายกคิงส์" หลานชาย เสนาะ เทียนทอง สะดุดท่อนไม้ล้ม ปาเจโร่ ขยี้ซ้ำ แต่สโมสรก็ยังสามารถแข่งขันไทยลีก 3 ฤดูกาล 2564–65 จนจบฤดูกาล โดยได้อันดับที่ 9 จากทั้งหมด 12 ทีม
ต่อมาทางสโมสรได้ถูกตัดสิทธิ์แข่งขันไทยลีก 3 เนื่องจากไม่ผ่านคลับไลเซนซิง ทำให้ไม่สามารถส่งทีมแข่งขันในไทยลีก 3 ฤดูกาล 2565–66 โซนภาคตะวันออกได้

 สนามเหย้า 
สโมสรใช้สนามเหย้าแห่งแรกคือสนามกีฬาอำเภออรัญประเทศ แต่ใช้ได้เพียงฤดูกาลเดียว ก็ได้ย้ายมาใช้สนามกีฬาอำเภอวังน้ำเย็น ในฤดูกาล 2554-2555 ต่อมาในฤดูกาล 2556 – 2565 สโมสรใช้สนามกีฬาองค์การบริหารส่วนจังหวัดสระแก้วเป็นสนามเหย้า

 ผลงานของสโมสรในแต่ละฤดูกาล 
 2563–64 - ไทยลีก 3 โซนภาคตะวันออก - อันดับ 10
 2564–65 - ไทยลีก 3 โซนภาคตะวันออก - อันดับ 9

 โลโก้ของสโมสร
# สโมสรฟุตบอลอ่างทอง
สโมสรฟุตบอลอ่างทอง เป็นสโมสรฟุตบอลอาชีพในประเทศไทยโดยเป็นทีมจากจังหวัดอ่างทองAngthong F.C. Soccer Way. Retrieved on 3 May 2015. บริหารงานและควบคุมโดยบริษัท อ่างทอง เอฟซี จำกัด ปัจจุบันเล่นในไทยลีก 3 โซนภาคกลาง

 ประวัติสโมสร 
อ่างทอง เอฟซี ก่อตั้งสโมสรในปี พ.ศ. 2553 ภายใต้การดูแลของ สส ปริศนา นันทกุล และมีที่ปรึกษาอย่าง นายสมศักดิ์ ปริศนานันทกุล โดยในเริ่มแรกได้ใช้สนามสถาบันการพลศึกษา วิทยาเขตอ่างทองเป็นสนามเหย้า ต่อมาเมื่อสนามกีฬาจังหวัดอ่างทองขององค์การบริหารส่วนจังหวัดอ่างทองสร้างเสร็จจึงเปลี่ยนมาใช้สนามกีฬาจังหวัดอ่างทองเป็นสนามเหย้าแทน โดยในปีแรกที่ส่งทีมเข้าร่วมการแข่งขันสามารถจบฤดูกาลได้ในอันดับที่ 13 จากทีมที่เข้าร่วมการแข่งขันทั้งหมด 16 ทีม

ในฤดูกาล 2554 อ่างทองเอฟซี ได้ปรับปรุงทีมหลายอย่าง มีการซื้อนักเตะต่างชาติเข้ามาร่วมทีม นำนักเตะชาวอ่างทองที่ไปค้าแข้งอยู่ทีมอื่น ๆ กลับมาช่วยเล่นให้บ้านเกิดหลายคน สามารถสร้างผลงานได้ดีจนจบเลกแรกด้วยอันดับ 5

 ผู้เล่น 
 ผู้เล่นชุดปัจจุบัน 

 ผลงานตามฤดูกาล 
thumb|ผู้เล่นสโมสรฟุตบอลอ่างทอง ในนัดที่ออกไปเยือนแอร์ฟอร์ซ ยูไนเต็ด ในไทยลีก 2 ฤดูกาล 2560

 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565–66 ไทยลีก 3โซนภาคตะวันตก 22 9 4 9 35 30 31 อันดับที่ 6 ไม่ได้เข้าร่วม ไม่ได้เข้าร่วม –  เอริก คูมี ชิษณุพงษ์ มินพิมาย 6 2566–67 ไทยลีก 3โซนภาคตะวันตก 20 12 4 4 42 20 40 อันดับที่ 2 ไม่ได้เข้าร่วม ไม่ได้เข้าร่วม รอบคัดเลือกรอบสอง  คารัม อีดริส 12 ไทยลีก 3 รอบแชมเปี้ยนส์ลีก โซนตอนล่าง 5 1 0 4 7 14 3 อันดับที่ 6 2567–68 ไทยลีก 3โซนภาคกลาง 20 3 10 7 16 26 19 อันดับที่ 9 ไม่ได้เข้าร่วม ไม่ได้เข้าร่วม รอบลีก  คารัม อีดริส ศุภวิชญ์ ชูศักดิ์สกุลวิบูล วิภู คชวงษ์ 3

แชมป์รองแชมป์อันดับที่สามเลื่อนชั้นตกชั้น

 สถิติต่าง ๆ ของสโมสร 
 เสียประตูสูงสุด เมืองกาญจน์ 8-1 อ่างทอง
# สโมสรฟุตบอลยโสธร
สโมสรฟุตบอลยโสธร หรือ ยโสธร เอฟซี เป็นสโมสรฟุตบอลอาชีพในประเทศไทย โดยเป็นทีมจากจังหวัดยโสธร ปัจจุบันเล่นอยู่ในไทยลีก 3 โซนภาคตะวันออกเฉียงเหนือ

 ประวัติสโมสร 
เมื่อปี พ.ศ. 2550 รองผู้ว่าราชการจังหวัดยโสธร ได้นำทีมฟุตบอลเยาวชนไปแข่งขันในกีฬาเยาวชนแห่งชาติ ที่จังหวัดสุราษฎร์ธานี นอกจากนั้นยังได้แชมป์ชนะเลิศฟุตบอลอายุไม่เกิน 18 ปี ตัวแทนเขต 3 ไพรม์มินิสเตอร์ ต่อมาจึงได้ร่วมกับองค์การบริหารส่วนจังหวัดยโสธรและเทศบาลเมือง จัดตั้งสโมสรฟุตบอลยโสธร ยูไนเต็ดขึ้น เพื่อก้าวสู่ฟุตบอลอาชีพ  โดยมีผู้ฝึกฝึกสอนจำนวน 3 คน คือ เอกสุทธชัย ไชยวิเศษ, พูลศักดิ์ วิเศษแก้ว และ นคร แสนวงษ์ โดยเมื่อวันที่ 16 พฤศจิกายน พ.ศ. 2561 ทางสโมสรได้ประกาศแต่งตั้ง หม่ำ จ๊กมก หรือ เพ็ชรทาย วงศ์คำเหลา ศิลปินตลกชื่อดังของเมืองไทยชาวจังหวัดยโสธร เป็นประธานสโมสรคนใหม่https://www.thairath.co.th/content/1455501 เจาะลึกไทยลีก คุยประธานหม่ำ ตลกนำกีฬาปูทางการเมือง

 สนามเหย้า 
สนามเหย้าทางสโมสร "สิงห์บั้งไฟโก้" ยโสธร ยูไนเต็ด จะใช้สนามกีฬากลางสวนสาธารณะพญาแถน นายสฤษดิ์ ประดับศรี นายกอบจ.ยโสธร เจ้าของพื้นที่อนุญาตให้สโมสรสิงห์บั้งไฟโก้ ยโสธร ยูไนเต็ด ใช้เป็นสนามกีฬากลางสวนสาธารณะพญาแถนเป็นสนามเหย้าของสโมสรไปก่อน ทางสโมสรจะมองหาสถานที่สร้างสนามส่วนตัวของสโมสร โดย อบจ. ยโสธร ได้จัดงบประมาณเพื่อปรับปรุงสนามโดยการปลูกหญ้าให้เขียวขจี และปรับปรุงห้องพักเก็บ ตัวนักเตะ ที่อยู่ด้านใต้อัฒจันทร์นั่งชมฟุตบอลบริเวณสนามกีฬากลาง

 ผู้เล่น 
 ผู้เล่นชุดปัจจุบัน 

ทีมสตาฟโค้ช
ตำแหน่งสตาฟประธานสโมสร ศตวรรษ สาลีประธานที่ปรึกษา  พลตรีณัฎฐ์ ศรีอินทร์รองประธานสโมสร  นัฐพล พรมแป้นดีรองประธานสโมสร  อนุวัฒน์ วงษ์ใสรองประธานสโมสร  ร้อยตรีพงษ์พิทักษ์ สอปัญญารองประธานสโมสร  สรวิทย์ โสวะภาสน์รองประธานสโมสร ศิริรัตน์ ทองยอดผู้จัดการทีม ศุภชาติ แช่มเสือประธานเทคนิคสโมสร อนุรักษ์ ศรีเกิดหัวหน้าผู้ฝีกสอน ประชุมพงศ์ กองจันทร์ดีผู้ช่วยผู้ฝีกสอน ผู้ฝีกสอนผู้รักษาประตู ฟิตเนสผู้ฝีกสอน เจ้าหน้าที่สื่อ เจ้าหน้าที่ทีม ทีมแพทย์ นักกายภาพบำบัด หมอนวด นักโภชนาการ ผู้จัดการทั่วไป สุริยะ โตพุ่ม 

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพลีก 3 คัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565–66 ไทยลีก 3โซนภาคตะวันออกเฉียงเหนือ 24 4 10 10 20 33 22 อันดับที่ 10 ไม่ได้เข้าร่วม ไม่ได้เข้าร่วม –  อมรพันธ์ หอมดวง 3 2566–67 ไทยลีก 3โซนภาคตะวันออกเฉียงเหนือ 24 6 2 16 21 50 20 อันดับที่ 11 ไม่ได้เข้าร่วม ไม่ได้เข้าร่วม รอบคัดเลือกรอบสอง  สุทธิพงศ์ ดวงทุ่งสา 6 2567–68 ไทยลีก 3โซนภาคตะวันออกเฉียงเหนือ 20 5 5 10 21 39 20 อันดับที่ 7 ไม่ได้เข้าร่วม ไม่ได้เข้าร่วม ไม่ได้เข้าร่วม  เจมส์ ออยเซ เจซุยโคเด จูเลียส ชุกวูมา โอโนนิวู 4

แชมป์รองแชมป์อันดับที่สามเลื่อนชั้นตกชั้น
# สโมสรฟุตบอลเมืองกาญจน์ ยูไนเต็ด
สโมสรฟุตบอลเมืองกาญจน์ ยูไนเต็ด เป็นสโมสรฟุตบอลสมัครเล่นในประเทศไทย โดยเป็นทีมจากจังหวัดกาญจนบุรี เคยแข่งขันในไทยลีก 2 เมื่อฤดูกาล 2564–65 ปัจจุบันเล่นในไทยแลนด์ อเมเจอร์ลีก โซนภาคตะวันตก

 ประวัติสโมสร 
สโมสรฟุตบอลเมืองกาญจน์ ก่อตั้งขึ้นโดยชูศักดิ์ แม้นทิม ใน พ.ศ. 2552 โดยเข้าร่วมการแข่งขันฟุตบอลอาชีพครั้งแรก โดยใช้ชื่อ "สโมสรฟุตบอลเมืองกาญจน์ เอฟซี" โดยร่วมการแข่งขันฟุตบอลลีกภูมิภาค ดิวิชัน 2 ฤดูกาล 2553 มี ฐิติ สุโกรัตน์ เป็นหัวหน้าผู้ฝึกสอนคนแรก

ต่อมาในปี พ.ศ. 2555 ได้มีการเปลี่ยนแปลงการบริหารงานสโมสร โดย อิศเรศ รัศมีฤกษ์เศรษฐ์ ได้เข้ามาดำรงตำแหน่งประธานสโมสร ประเทศ บุญยงค์  เป็นผู้จัดการทีม และประเสริฐ ช้างมูล เป็นหัวหน้าผู้ฝึกสอน โดยได้เปลี่ยนชื่อสโมสรเป็น "สโมสรฟุตบอลเมืองกาญจน์ ยูไนเต็ด" โดยใช้ชื่อดังกล่าวเข้าร่วมการแข่งขัน ตั้งแต่ฤดูกาล 2556 เป็นต้นมา

ในการประชุมสภากรรมการ สมาคมกีฬาฟุตบอลแห่งประเทศไทย ครั้งที่ 4 ประจำปี 2565 เมื่อวันที่ 28 มิถุนายน พ.ศ. 2565 ได้มีมติพิจารณากรณีเกี่ยวกับสโมสรที่จะเข้าร่วมการแข่งขัน ไทยลีก 2 ฤดูกาล 2565–66 โดยสโมสรฟุตบอลเมืองกาญจน์ ยูไนเต็ด ไม่ได้รับใบอนุญาตในการเข้าร่วมการแข่งขัน (Club Licensing)สรุปรายชื่อสโมสรที่ได้สิทธิ์เข้าร่วมการแข่งขัน M-150 แชมเปี้ยนชิพ ฤดูกาล 2565/66

 ตราสโมสร 
ตราประจำสโมสรเป็นรูปค้างคาว โดยมีที่มาจากค้างคาวคุณกิตติซึ่งเป็นสัตว์เลี้ยงลูกด้วยนมที่เล็กที่สุดในโลก โดยถูกค้นพบครั้งแรกที่จังหวัดกาญจนบุรี

 สนามเหย้า 
thumb|สนามกลีบบัวแบบพาโนราม่า
thumb|สนามกลีบบัว
สโมสรฟุตบอลเมืองกาญจน์ใช้สนามกีฬาจังหวัดกาญจนบุรี (กลีบบัว) เป็นสนามเหย้า โดยสนามแห่งนี้รองรับผู้ชมได้ถึง 18,000 คน เคยถูกใช้งานในไทยลีกและกีฬาเยาวชนแห่งชาติมาแล้ว

 ผู้เล่น 
 ผู้เล่นชุดปัจจุบัน 

  ผลงานของสโมสรในแต่ละฤดูกาล  

ฤดูกาลลีก Select link to season required from chronological list.เอฟเอคัพลีกคัพผู้ทำประตูสูงสุดจำนวนประตูลีกแข่งชนะเสมอแพ้ประตูได้ประตูเสียคะแนนอันดับ2561ไทยลีก 3โซนตอนบน267910344130อันดับ 8 ไม่ได้เข้าร่วม ไม่ได้เข้าร่วม2562ไทยลีก 3โซนตอนบน 244119243523อันดับ 10รอบคัดเลือกรอบแรก2563–64ไทยลีก 3โซนภาคตะวันตก171331501342อันดับ 1รอบ 8 ทีมสุดท้ายรอบคัดเลือกรอบสอง2564–65ไทยลีก 234141010706252อันดับ 7รอบ 64 ทีมสุดท้ายรอบเพลย์ออฟลีอังดรู อัสซัมเซา172566ไทยแลนด์ อเมเจอร์ลีกโซนภาคตะวันตก2	2011836N/Aไม่ได้เข้าร่วมไม่สามารถเข้าร่วม

ชนะเลิศรองชนะเลิศเลื่อนชั้นตกชั้น
 อ้างอิง
# สโมสรฟุตบอลมหาวิทยาลัยรังสิต
สโมสรฟุตบอลมหาวิทยาลัยรังสิต เป็นสโมสร ฟุตบอล ซึ่งเป็นตัวแทนทีมฟุตบอลของมหาวิทยาลัยรังสิต ซึ่งกำลังอยู่ในไทยแลนด์ อเมเจอร์ลีก โซนกรุงเทพและปริมณฑล

 ประวัติสโมสร 
สโมสรเลื่อนชั้นเข้ามาทำการแข่งขันใน ดิวิชั่น 2 2552 โดยได้เลื่อนชั้นจากการแข่งขัน ฟุตบอลถ้วย ข 2551 ต่อมาโดยฝ่ายจัดการแข่งขัน ได้กำหนดให้สโมสร ทำการแข่งขันในโซนกรุงเทพมหานคร และ ปริมณฑล โดยในปีแรก สโมสรจบอันดับที่ 8 ของตาราง

 ร่วมมือกับ เจดับบลิว กรุ๊ป 
ต่อมาใน ฤดูกาล 2553 ทางสโมสรได้ร่วมมือกับ สมาคมสโมสรเจดับบลิวกรุ๊ป ซึ่งในขณะนั้นลงทำการแข่งขันใน ฟุตบอลชิงถ้วยพระราชทานประเภท ข. ในการร่วมกันบริหารสโมสรอาชีพ โดยได้มีการเปลื่ยนชื่อสโมสรเป็น สโมสร มหาวิทยาลัยรังสิต-เจดับบลิวกรุ๊ป เอฟซีhttp://www.thailandsusu.com/webboard/index.php?topic=92723.0; เปิดตัว"ม.รังสิต-เจ.ดับบลิว.เอฟซี"สู้ดิวิชั่น2 - ไทยแลนด์สู้ๆ โดยในปีนั้น สโมสรสามารถคว้าตำแหน่ง รองชนะเลิศ การแข่งขันใน โซนกรุงเทพมหานครและปริมณฑล และสามารถเลื่อนชั้น ไปทำการแข่งขันใน ดิวิชั่น 1 2554 จากการเพลย์ออฟ เลื่อนชั้น/ตกชั้น โดยได้มีความร่วมมือกันทั้งสองฝ่ายจนถึงปี 2556

 กลับมาทำสโมสรเอง 
หลังจากที่สโมสรฯ ตกชั้น และ ยุติความร่วมมือร่วมกับ เจ ดับบลิว กรุ๊ป แล้วนั้น ก็ได้กลับมาใช้ชื่อ สโมสรฟุตบอลมหาวิทยาลัยรังสิต เหมือนเดิม และทำการแข่งขัน ฟุตบอลดิวิชั่น 2 ในโซนกรุงเทพมหานครและปริมณฑล ต่อมาในปี 2558 ได้มีความร่วมมือกับ สโมสรแอร์ฟอร์ซ เซ็นทรัล ในการพัฒนานักฟุตบอลเยาวชน โดยทางสโมสรแอร์ฟอร์ซฯ ได้ส่งนักฟุตบอล เข้ามาทำการแข่งขัน โดยเป็นไปในรูปแบบ ทีมพันธมิตร โดยมีนักฟุตบอลที่เป็นนักศึกษาของมหาวิทยาลัยเป็นแกนหลักของสโมสรhttp://rsufcandrela.blogspot.com/ สโมสรฟุตบอลมหาวิทยาลัยรังสิต เอฟซีและหลักการประชาสัมพันธ์

 เพลงประจำทีมสโมสรฟุตบอลมหาวิทยาลัยรังสิต 
1. I Could Have Danced All Night

2. My Heart Will Go On

3. I've Never Been To Me

4. Shall We Dance?

5. Unchained Melody

6. Time To Say Goodbye

7. To Love You More

8. Memory

9. Sailing

10. Wild Child

11. Imagine

12. Eternally

13. RSU FChttps://www.youtube.com/watch?v=FpsiufNfdzU&t=30s&pp=ygUGcnN1IGZj เพลงประจำสโมสรฟุตบอลมหาวิทยาลัยรังสิต
# สโมสรฟุตบอลเกร็กคู สายไหม ยูไนเต็ด
สโมสรฟุตบอลเกร็กคู สายไหม ยูไนเต็ด เป็นสโมสรฟุตบอลในประเทศไทย ตั้งอยู่ที่จังหวัดปทุมธานี ปัจจุบันลงแข่งขันในระดับ ไทยแลนด์ อเมเจอร์ลีก โซนกรุงเทพและปริมณฑล

สโมสรก่อตั้งขึ้นในปี พ.ศ. 2555 จากการที่กลุ่มลูกทัพฟ้าซึ่งส่วนใหญ่เป็นศิษย์เก่าโรงเรียนจ่าอากาศได้เข้ามาเทคโอเวอร์กิจการของ สโมสรฟุตบอลนิวธัญบุรี ยูไนเต็ด หรือ โรสเอเชีย ในอดีต ก่อนจะเปลี่ยนแปลงชื่อสโมสรรวมถึงเปลี่ยนโลโก้เป็นแบบใหม่ และลงแข่งขันในชื่อ สโมสรฟุตบอลเกร็คคู ลูกทัพฟ้า ปทุมธานี เป็นครั้งแรกในเลกที่ 2 ของฤดูกาล 2555

ประวัติ
โรสเอเชีย ปทุมธานี
ในเดือนสิงหาคม พ.ศ. 2551 สโมสรฟุตบอลโรสเอเชีย ได้ก่อตั้งขึ้นมาจากศูนย์ฝึกฟุตบอลระดับเยาวชนของ ศุภชัย ศรีลาชัย และเริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2552 โซนภาคกลางและตะวันออก ในชื่อ สโมสรฟุตบอลโรสเอเชีย ปทุมธานี  ใช้สนามกีฬาเฉลิมพระเกียรติ คลอง 6 เป็นสนามเหย้าhttp://www.tplshopping.com/club/ธัญบุรี-อาร์เอ-ยูไนเต็ด#!prettyPhoto[iframes]/0/ โดยศุภชัย ศรีลาชัย รับหน้าที่เป็นผู้ฝึกสอนด้วยตนเอง 

โรสเอเชีย ปทุมธานี มีโอกาสลงเล่นในถ้วยเอฟเอคัพ เป็นครั้งแรกเมื่อวันที่ 27 มิถุนายน 2552 ในเอฟเอคัพ 2552 รอบคัดเลือก ที่แพ้ให้กับสโมสรสมุทรปราการ เอฟซี 1-2  และจบฤดูกาลแรกด้วยอันดับสุดท้ายในดิวิชัน 2 โซนภาคกลางและตะวันออก

โรสเอเชีย ยูไนเต็ด ธัญบุรี
ในฤดูกาล 2553 สโมสรได้ย้ายมาแข่งขันในโซนกรุงเทพและปริมณฑล และเปลี่ยนชื่อสโมสรเป็น โรสเอเชีย ยูไนเต็ด ธัญบุรี แต่ผลงานในลีกยังคงย่ำแย่และจบฤดูกาลด้วยอันดับสุดท้ายในโซนกรุงเทพและปริมณฑล

ธัญบุรี อาร์เอ ยูไนเต็ด และ นิวธัญบุรี ยูไนเต็ด 
ในฤดูกาล 2554 สโมสรเปลี่ยนชื่ออีกครั้งเป็น ธัญบุรี อาร์เอ ยูไนเต็ด และมีผลงานดีที่สุดนับตั้งแต่ก่อตั้งสโมสรโดยจบฤดูกาลด้วยอันดับที่ 12 จาก 16 สโมสรในโซนกรุงเทพและปริมณฑล

ฤดูกาล 2555 สโมสรได้ย้ายมาแข่งขันในโซนภาคกลางและตะวันออก และเปลี่ยนชื่อสโมสรอีกครั้งเป็น นิวธัญบุรี ยูไนเต็ดhttp://www.thairath.co.th/content/233395

การเทคโอเวอร์
ในเลกที่ 2 ของฤดูกาล 2555 สโมสรได้ถูกเทคโอเวอร์โดยกลุ่มลูกทัพฟ้าซึ่งส่วนใหญ่เป็นนักเรียนโรงเรียนจ่าอากาศรุ่น 35 และได้ยื่นเรื่องต่อคณะกรรมการจัดการแข่งขันอีกครั้งเพื่อขอเปลี่ยนโลโก้และชื่อสโมสรเป็น เกร็กคู ลูกทัพฟ้า ปทุมธานี ก่อนจะได้รับอนุมัติในเดือนสิงหาคม พ.ศ. 2555 http://www.siamsport.co.th/Sport_Football/120810_392.html และจบฤดูกาลด้วยอันดับที่ 14

เกร็กคู ลูกทัพฟ้า ปทุมธานี
ในฤดูกาล 2556 ภายหลังจากเทคโอเวอร์สโมสรนิวธัญบุรี ยูไนเต็ด พร้อมทั้งเปลี่ยนโลโก้และชื่อสโมสรไปเมื่อฤดูกาลกาลก่อนแล้ว ต่อมาสโมสรได้เปลี่ยนสนามเหย้ามาเป็นสนามกีฬาธูปะเตมีย์ อำเภอลำลูกกา ร่วมกับสโมสรฟุตบอลแอร์ฟอร์ซ ยูไนเต็ดhttp://www.siamsport.co.th/Sport_Football/120622_439.html และเปลี่ยนผู้ฝึกสอนมาเป็น ร.ต.วรวิทย์ ถาวรวัน โดยนับเป็นผู้ฝึกสอนรายแรกของสโมสรที่ก่อตั้งขึ้นใหม่นี้ http://www.matichon.co.th/news_detail.php?newsid=1360838879 โดยสโมสรลงแข่งขันในโซนภาคกลางและตะวันตก และจบฤดูกาลด้วยอันดับที่ 3

เกร็กคู สายไหม ยูไนเต็ด
ในฤดูกาล 2561 สโมสรฟุตบอลเกร็กคู ลูกทัพฟ้า ปทุมธานี ได้เปลี่ยนชื่อเป็น สโมสรฟุตบอลเกร็กคู สายไหม ยูไนเต็ด พร้อมทั้งเปลี่ยนโลโก้ใหม่แล้ว ต่อมาสโมสรได้เปลี่ยนสนามเหย้ามาอยู่ที่ เขตสายไหม กรุงเทพมหานคร

 ผลงานของสโมสรในแต่ละฤดูกาล 

 ฤดูกาล  ลีกเอฟเอ คัพลีก คัพระดับลีก แข่ง ชนะ เสมอ แพ้ ได้ เสีย คะแนน อันดับ2563–64ไทยลีก 320659202623อันดับ 9ไม่ได้เข้าร่วมงดจัดการแข่งขัน2564–65ไทยลีก 3263617275415อันดับ 14รอบ 64 ทีมสุดท้ายรอบคัดเลือกรอบสอง

ชนะเลิศรองชนะเลิศอันดับที่ 3เลื่อนชั้นตกชั้น
# เจ้าจายหลวง มังราย
เจ้าจายหลวง (พ.ศ. 2470 – 14 กันยายน พ.ศ. 2540) เป็นอดีตเจ้าผู้ครองเมืองเชียงตุง หรือเป็นที่รู้จักในนามเจ้าฟ้าเมืองเชียงตุง และเป็นพระโอรสในเจ้าฟ้ากองไท ภายหลังทรงถูกทางการพม่าควบคุมตัว ณ คุกอินเส่งจนสิ้นพระชนม์

 พระประวัติ 
เจ้าจายหลวงเป็นพระโอรสของเจ้าฟ้ากองไทกับพระนางจ่ายุ้นท์ มีพระพี่น้องห้าพระองค์ ขณะยังทรงพระเยาว์เจ้าฟ้ากองไทพระบิดาถูกลอบปลงพระชนม์ขณะครองบัลลังก์เชียงตุง ตำแหน่งจึงตกอยู่ที่เจ้าฟ้าพรหมลือพระปิตุลา พระองค์ทรงเข้ารับการศึกษาในสหราชอาณาจักร ก่อนเสด็จไปศึกษาต่อที่ประเทศออสเตรเลียช่วงปี พ.ศ. 2484-2490

เจ้าจายหลวงได้ขึ้นครองตำแหน่งเป็นเจ้าฟ้าเมืองเชียงตุงเมื่อวันที่ 1 มีนาคม พ.ศ. 2490 และเสกสมรสกับเจ้านางจันแก้วมีพระบุตรด้วยกันสองพระองค์ แต่ในปี พ.ศ. 2502 ทรงสละตำแหน่งเจ้าฟ้าเชียงตุงตามข้อตกลงของพม่า และหลังการยึดอำนาจของนายพล เน วิน มื่อวันที่ 2 มีนาคม พ.ศ. 2505 เหล่าเจ้าฟ้าไทใหญ่หลายพระองค์ถูกคุมตัว และบางพระองค์หายสาบสูญ ซึ่งเจ้าจายหลวงนั้นถูกควบคุมตัวยังเรือนจำอินเส่งในย่างกุ้งเป็นระยะเวลา 6 ปี ภายหลังได้ถูกปล่อยตัวออกมาแต่ทางการพม่ามิอนุญาตให้เจ้าจายหลวงกลับไปยังเชียงตุงอันเป็นมาตุภูมิอีกเลย จนกระทั่งสิ้นพระชนม์เมื่อวันที่ 14 กันยายน พ.ศ. 2540 และได้รับการถวายพระเพลิงพระศพที่ย่างกุ้งเมื่อวันที่ 18 กันยายน พ.ศ. 2540 ก่อนนำพระอัฐิมาบรรจุในกู่เจ้าฟ้าเชียงตุง